paragraph_text: Parken je izgrađen na mjestu nekadašnjeg nacionalnog stadiona, Idrætsparkena. Posljednja je utakmica na starom stadionu odigrana 14. studenog 1990. između Danske i Jugoslavije. Parken je otvoren 9. rujna 1992. prijateljskom utakmicom između domaćina i Njemačke. Utakmica je bila repriza finala Europskog prvenstva par mjeseci prije, kada je Danska u Švedskoj senzacionalno osvojila naslov prvaka Europe.